ΗΜΕΡOΜΗΝΙΑ: XX.XX.2019

|  |  |
| --- | --- |
| ΟΝΟΜΑΤΕΠΩΝΥΜΟ ΕΡΓΑΖΟΜΕΝΟΥ |  |

Ο/Η Υπογεγραμμένος/η δηλώνω ότι συμφωνώ και αποδέχομαι τους παρακάτω όρους και αναγνωρίζω την τήρησή τους ως βασική προϋπόθεση για την έναρξη και συνέχεια της συνεργασίας μου με την MARYLAND PROPERTY SERVICES.

Αναγνωρίζω ότι στα πλαίσια της απασχόλησής μου στην MARYLAND PROPERTY SERVICES οφείλω να επιδεικνύω κάθε επιμέλεια στην εκτέλεση της ανατιθέμενης σ’ εμένα υπηρεσίας, να συμμορφώνομαι προς τις οδηγίες και εντολές των προϊσταμένων μου, να περιφρουρώ και προάγω με κάθε τρόπο τα συμφέροντα της MARYLAND PROPERTY SERVICES και να αφιερώνω την πείρα και τις γνώσεις μου για την ευόδωση των εργασιών της MARYLAND PROPERTY SERVICES

Αναγνωρίζω ότι στα πλαίσια της απασχόλησής μου στην MARYLAND PROPERTY SERVICES είναι πιθανόν να λάβω εμπιστευτικές πληροφορίες σχετικά με το αντικείμενο, τις δραστηριότητες και τις συνεργασίες της εταιρείας. Αναλαμβάνω την υποχρέωση να τηρώ απόλυτη εχεμύθεια σχετικά με όλα τα παραπάνω, και δεσμεύομαι να μην ανακοινώσω ή παραχωρήσω οποτεδήποτε, είτε κατά τη διάρκεια ισχύος της παρούσας συμβάσεως, είτε μετά τη λήξη αυτής, σε οποιονδήποτε, οποιαδήποτε εμπιστευτική πληροφορία ή επαγγελματικό μυστικό της εταιρίας ή πελάτου της εταιρείας, ή να χρησιμοποιήσω οποιεσδήποτε εμπιστευτικές πληροφορίες ή επαγγελματικά μυστικά για όφελος μου ή για λογαριασμό τρίτου.

Στη παραπάνω περίπτωση οποιαδήποτε υπομνήματα ή γραπτές σημειώσεις εμπιστευτικών πληροφοριών ή δεδομένα πελατών, που να σχετίζονται είτε με τις δραστηριότητες της εταιρείας είτε με δραστηριότητες πελατών της, τα οποία είτε είχα λάβει είτε είχα συμβάλλει στη δημιουργία τους, κατά τη διάρκεια της απασχόλησής μου στην MARYLAND PROPERTY SERVICES, παραμένουν πάντα πνευματική ιδιοκτησία της εταιρείας και θα πρέπει να επιστραφούν με την αποχώρησή μου ή οποτεδήποτε μου ζητηθούν.

Δεσμεύομαι να μην διατηρώ προσωπικό αρχείο ή να μεταφέρω εκτός των γραφείων της εταιρίας οποιαδήποτε έγγραφα ή αντίγραφα εγγράφων (συμπεριλαμβάνονται και δεδομένα σε ψηφιακή μορφή), στοιχεία, υλικά και αντικείμενα που έχουν περιέλθει στην κατοχή μου στο πλαίσιο άσκησης των καθηκόντων μου ή επ’ ευκαιρία αυτών, εκτός αν υπάρχει αντίθετη έγγραφος άδεια της εταιρίας.

Αναγνωρίζω και συγκατατίθεμαι στο ότι κατά το διάστημα της απασχόλησής μου στην MARYLAND PROPERTY SERVICES απαγορεύεται η παράλληλη απασχόληση ή οποιαδήποτε επαγγελματική σχέση με ανταγωνίστριες εταιρίες του ίδιου χώρου.

Αναγνωρίζω ότι σε περίπτωση που παραβώ οποιαδήποτε από τις ως άνω υποχρεώσεις, η εταιρία δικαιούται να χρησιμοποιήσει κάθε νόμιμο μέσο και να ζητήσει την αποκατάσταση πάσας θετικής και αποθετικής της ζημίας, ως και εύλογη αποζημίωση.

O Δηλών/ούσα

Υπογραφή